11 Mei

11 Mei is die 131ste dag van die jaar in die Gregoriaanse kalender (132ste in ’n skrikkeljaar). Daar is nog 234 dae in hierdie jaar oor.
Gebeure

* 330 – Bisantium word gedurende ’n seremonie as Konstantinopel hernoem.
* 868 – Die Diamantsoetra word vervaardig, die oudste gedrukte Chinese boek.
* 1502 – Christophorus Columbus vertrek op sy vierde en laaste reis na Wes-Indië.
* 1792 – Kaptein Robert Gray word die eerste wit man om die Columbiarivier te ontdek.
* 1812 – Die Britse Eerste Minister Spencer Perceval word vermoor deur 'n bankrot bankier in die ontvangsportaal van die Britse Laerhuis.
* 1813 – Britse setlaars ontdek 'n roete oor die Blue Mountains, wat die binneland van Australië oopmaak vir nedersetting.
* 1818 – Charles XIV van Swede-Noorweë word as die Koning van Swede gekroon.
* 1820 – Tewaterlating van die HMS Beagle.
* 1857 – Indiese rebelle verower die stad Delhi van die Engelse koloniale magte.
* 1858 – Minnesota word die 32ste deelstaat van die Verenigde State van Amerika.
* 1928 – Die eerste analoog-TV-diens word deur WGY, Schenectady in New York begin.
* 1940 – Tweede Wêreldoorlog: Duitse invallers bereik die Albertkanaal.
* 1944 – Tweede Wêreldoorlog: Huize Kleykamp waar die Nederlandse sentrale bevolkingsregister gehou word, word deur die Britse Lugmag gebombardeer.
* 1949 – Siam se naam verander na Thailand.
* 1949 – Die Algemene Vergadering van die Verenigde Nasies verleen met resolusie 273 lidmaatskap van die VN aan Israel.
* 1950 – Myngasontploffing in die Belgiese streek van Borinage: 130 mynwerkers sterf.
* 1960 – Die hooggeplaaste Nazi-funksionaris Adolf Eichmann word in Argentinië deur die Israeliese geheime diens Mossad gekaap.
* 1987 – Die eerste hart-longoorplanting vind in Baltimore, Maryland, VSA plaas.
* 1995 – In New York besluit meer as 70 lande om die Nuclear Nonproliferation Treaty onvoorwaardelik te verleng.
* 1996 – 'n Mcdonnell Douglas DC-9 van die Amerikaanse laekosteredery ValuJet Airlines stort by Miami in die moerasgebied van die Everglades Nasionale Park, Florida, neer: 109 insittendes sterf.
* 1997 – IBM se Deep Blue-skaaksuperrekenaar wen teen Garry Kasparov en word die eerste rekenaar om ’n wêreldkampioen-skaakspeler te klop.
* 2011 – Microsoft koop Skype aan vir VS$8,5 miljard.
Geboortes

* 1865 – J.H. Leopold, Nederlandse digter († 1925).
* 1888 – Irving Berlin, Amerikaanse komponis († 1989).
* 1892 – Pieter Hamersma, lid van die Kaapse Provinsiale Raad en vooruitstrewende Karooboer († 1953).
* 1892 – Margaret Rutherford, Britse aktrise († 1972).
* 1897 – Boerneef, Suid-Afrikaanse skrywer, digter, leksikograaf en akademikus († 1967).
* 1904 – Salvador Dalí, Spaanse surrealistiese skilder: The Persistence of Memory († 1989).
* 1905 – Ida Gerhardt, klassikus en Nederlandse digteres van die na-simboliese tradisie († 1997).
* 1911 – Phil Silvers, Amerikaanse akteur en komediant († 1985).
* 1948 – Willies Mchunu, politikus en 7de premier van KwaZulu-Natal.
* 1952 – Reza de Wet, Afrikaanse skrywer en dramaturg († 2012).
* 1952 – Frances Farmer, Britse aktrise († 1970).
* 1959 – Jimmy Abbott, Suid-Afrikaanse swaargewigbokser, rofstoeier en evangelis († 2021).
* 1963 – Natasha Richardson, Brits-Amerikaanse aktrise († 2009).
* 1977 – Victor Matfield, Suid-Afrika se twee-en-vyftigste Springbokkaptein.
* 1989 – Ashleigh Simon, Suid-Afrikaanse beroepsgholfspeler.
* 1990 – Richard Gadd, Skotse akteur, skrywer en komediant.
* 2000 – Yuki Tsunoda, Japannese Formule 1-motorrenjaer.
Sterftes

* 912 – Leo VI, keiser van Bisantium (* 866).
* 1812 – Spencer Perceval, Britse staatsman, Eerste Minister van die Verenigde Koninkryk (* 1762).
* 1871 – John Herschel, Britse wiskundige, sterrekundige, apteker en eksperimentele fotograaf/uitvinder (* 1792).
* 1916 – Max Reger, Duitse komponis (* 1873).
* 1973 – Lex Barker, Amerikaanse akteur (* 1919).
* 1976 – Alvar Aalto, Finse argitek en ontwerper (* 1898).
* 1981 – Bob Marley, Jamaikaanse reggae-sanger en musikant (* 1945).
* 1985 – Garmt Stuiveling, Nederlandse digter (* 1907).
* 1995 – Boris Pash, Amerikaanse militêre intelligensie-offisier (* 1900).
* 1995 – John Phillips, Engelse akteur (* 1914).
* 1998 – Willy Corsari (100), Wilhelmina Schmidt, Nederlandse skrywer (* 1897).
* 2001 – Douglas Adams, Britse skrywer (* 1952).
* 2016 – Winnie Rust, Afrikaanse skrywer (* 1939).
* 2020 – Jerry Stiller, Amerikaanse akteur (* 1927).
* 2021 – Norman Lloyd, Amerikaanse akteur, op ouderdom 106 (* 1914).
* 2022 – Shireen Abu Akleh, Palestyns-Amerikaanse joernalis (* 1971).
Herdenkingsdae

* Moedersdag – 2003, 2008, 2014

Kategorie:Mei